Nurmala Kartini Sjahrir

Dr. **Nurmala Kartini Sjahrir** (namo lahia: **Kartini boru Panjaitan**; ), adolah saurang doktor di bidang antropologi, katua Asosiasi Antropologi Indonesia, mantan katua umum Partai Perjuangan Indonesia Baru, jo istri (alm) Dr. Sjahrir, ibu Pandu Patria Sjahrir sarato adiak dari Luhut Binsar Panjaitan.

## Kehidupan pribadi
Anak pasangan (alm) Bonar Pandjaitan (Osi Paulina) jo (alm) Siti Frida Br. Naiborhu barasa dari Huta Parranggitingan, Kartini gadih adolah panggamar olahraga, tacataik inyo alah maikuikan kajuaraan renang anta provinsi tahun 1959, manjadi paserta di cabang renang PON V, tahun 1960. Inyo kini manjadi Pengurus PRSI (Pasatuan Ranang Saluruah Indonesia) Hubungan Luar Nagari. Inyo  pun adolah adiak dari Luhut Binsar Pandjaitan.

Pado tangga 8 Desember 1979, Kartini manikah jo Dr. Sjahrir (anggota Dewan Pertimbangan Presiden bidang Ekonomi periode 2007-2009). Pasangan iko dikarunia saurang putra, Pandu Patria Sjahrir nan alah manyalasaian studi masternya di Stanford University, California, sarato saurang putri, Gita Rusmida Sjahrir nan alah manyalasaian studi masternyo di bidang ekonomi di Wharton School of the University of Pennsylvania, kaduo-duanyo di Amerika Serikat. Keduo anaknyo lahia di Boston, AS ketiko Kartini jo Sjahrir manyalesaian studi doktoral-nya disitu.
 
Kartini lulus Sarjana Antropologi dari Universitas Indonesia tahun 1976. Samaso mahasiswa di Universitas Indonesia alah manjadi katua Mahasiswa Pancinto Alam (Mapala) UI. Pado tahun 1974-1975, manampuah pandidikan S2 di Boston University-Amerika jo mamparoleh gelar Master tahun 1981. Tahun 1982 lulus ujian kandidat Doktor S3. Tahun 1983, kembali ke Jakarta, bekerja sabagai dosen S1 Antropologi di Universitas Indonesia, jo sabagai Chief Editor pado panabitan buku Yayasan Obor Indonesia (1983-1986). Salain itu juo manjadi panaliti bidang sosial-ekonomi pado CPIS (Center for Policy and Implementation Studies) nan bakarajo sama jo Harvard University jo barafiliasi jo Departemen Keuangan Republik Indonesia (1986-1992). Pada1988, Kartini Sjahrir kembali ke Boston menyelesaikan doktoral-nya, jo tahun 1990 dinyatakan lulus. Disertasinya alah dibukukan oleh (PT. Grafiti Press tahun 1995 jo judul: "Pasar Tenaga Kerja Indonesia: Kasus Sektor Konstruksi". Hinggo kini inyo tacataik sabagai pangajar indak tatok pado program pasca-sarjana Universitas Indonesia.

## Karier
Sajak 1993 sampai jo kini ko, Kartini banyak bakiprah di bidang kerja sosial jo politik. Inyo adolah Katua Umum Asosiasi Antropologi Indonesia (AAI). Katua Yayasan Kebun Binatang Ragunan, Pandiri Suara Ibu Peduli (SIP – Gerakan nasional padusi untuk reformasi), Katua Yayasan Rumah Ibu (nan menangani masalah-masalah kekerasan dalam rumah tangga), Chief Editor majalah ekonomi-politik "Jurnal", Ketua Yayasan Lingkungan Sajahtera (Yasalira) nan mamusatkan pahatian pado soal-soal lingkungan iduik, juo salah ciek pemrakarsa badirinyo Pahimpunan Indonesia Baru (PIB) jo kamudian mambantuak partai politik.

Kartini juoo pernah manjabaik sabagai Ketua Umum Partai Perjuangan Indonesia Baru (Partai PIB) pariode 2007-2011. Pagantian Ketua Umum Partai PIB dari Dr Sjahrir ke istrinyo ko balangsuang sacaro demokratis sasuai jo AD/ART partai, malalui Kongres Luar Biasa (KLB) Partai PIB pado 2 Juni 2007 lalu. Sabagai saurang padusi, Kartini mancubo maagiah warna baru bagi Partai PIB. Salah cieknyo adolah jo labih mambadayoan padusi. Hal iko tacaliak dari kapangurusan pusaik partai PIB nan didominasi dek kaum padusi. Partai PIB, nan kini alah baganti namo manjadi Partai Kedaulatan Indonesia Baru (PKBIB), saat ko dipimpin dek Yenny Wahid, putri mantan Presiden RI (alm) Abdurrahman Wahid. Pado 10 Agustus 2010, Kartini dilantik dek Presiden Susilo Bambang Yudhoyono manjadi Duta Besar RI untuak Republik Argentina marangkap Republik Paraguay jo Republik Uruguay, bakadudukan di Buenos Aires.

Pado 15 September 2014 di Palacio San Martin-Kementerian Lua Nagari Republik Argentina di Buenos Aires, Pamarintah Argentina manyerahan madali kehormatan “*Order de Mayo el Merito en el Grado Gran Cruz*” kapadonyo sabagai Duta Besar RI untuak Republik Argentina, Republik Paraguay jo Republik Oriental Uruguay. “*Medal of Honor*” ini untuak patamo kali diagiah ka Kapalo Perwakilan Indonesia di Argentina sajak dibukanyo hubungan kaduo negara 58 tahun nan lalu.

Ia juga manjabaik sabagai Komisaris Independen untuak Siloam Hospitals. Ia pun manjabaik sabagai pambina untuak Yayasan Doktor Sjahir.

## Rujuakan

## Pranala luar
* Majalah Tapian 
* Sekretariat Negara
* Books by Kartini Sjahrir
* Pusat Kajian jo Pendidikan jo Pelatihan Aparatur Lembaga Administrasi Negara 
* Kedutaan Besar Republik Indonesia di Buenos Aires, Argentina